„Așa cum spuneam la începutul anului, salariul mediu net de peste 1000 euro va deveni normalitate în 2024. Iată că cifrele de la Institutul Național de Statistica ne confirmă acest lucru:
Salariul mediu net a depășit 1000 euro/lună, ajungând la 1043 eur în valoare nominală”, a scris Adrian Câciu pe Facebook.
Potrivit acestuia, este „momentul ca nivelul median al salariilor angajaților români să se ridice și el iar mijlocul scalei salariale să fie cât mai apropiat de media generală pe țară! Toată lumea a înțeles că, dacă dorim dezvoltare, avem nevoie de forță de muncă bine calificată și bine plătită!”.
Câştigul salarial mediu brut a fost, în luna martie, 8.502 lei, cu 512 lei (+6,4%) mai mare decât în luna februarie 2024, arată datele publicate miercuri de INS.
(sursa: Mediafax)